Ο **Πίτερ Γκρέιβς** (πραγματικό όνομα: **Πίτερ Ντέσλερ Όρνες**, 18 Μαρτίου 1926 - 14 Μαρτίου 2010) ήταν Αμερικανός ηθοποιός που υποδύθηκε τον Τζιμ Φελπς στην τηλεοπτική σειρά του CBS *Επικίνδυνες αποστολές* από το 1967 έως το 1973 και στην αναβίωσή της από το 1988 έως το 1990. Ο μεγαλύτερος αδελφός του ήταν ο ηθοποιός Τζέιμς Άρνες. Ο Γκρέιβς έπαιξε επίσης τον πιλότο Κλάρενς Όβερ στην κωμωδία του 1980 *Μια απίθανη, απίθανη πτήση* και η συνέχεια του 1982 *Μια απίθανη πτήση Νο 2: Το θεότρελο ταξίδι*.

Τα πρώτα χρόνια
---------------

Το πραγματικό όνομα του Πίτερ Γκρέιβς ήταν Πίτερ Ντέσλερ Όρνερς. Γεννήθηκε στις 18 Μαρτίου 1926 στη Μινεάπολη της Μινεσότας. Ήταν ο μικρότερος γιος του Ρολφ Κέρκλερ Όρνερς, επιχειρηματία, και της συζύγου του, Ρουθ (το γένος Ντέσλερ), δημοσιογράφου.

Η καταγωγή του Γκρέιβς ήταν νορβηγική, γερμανική και αγγλική. Χρησιμοποίησε το καλλιτεχνικό ψευδώνυμο Γκρέιβς, όνομα της οικογένειας της μητέρας του, για να τιμήσει την οικογένεια της μητέρας του και για να μην συγχέεται με το καλλιτεχνικό όνομα του μεγαλύτερου αδελφού του, Τζέιμς Άρνες, που ήταν αστέρι της τηλεοπτικής σειράς *Gunsmoke*.

Ο Γκρέιβς αποφοίτησε από το Λύκειο Southwest το 1944. Υπηρέτησε στην Αμερικανική Πολεμική Αεροπορία κατά τη διάρκεια του Β΄ Παγκοσμίου Πολέμου από το 1944 έως το 1945, φτάνοντας τον βαθμό του δεκανέα και του απονεμήθηκαν μετάλλια. Μετά την αποστράτευσή του, ο Γκρέιβς εγγράφηκε στο Πανεπιστήμιο της Μινεσότας.

Καριέρα
-------

 Ο Γκρέιβς σε μια κάρτα για την προώθηση της ταινίας του 1957 *Αρχή του τέλους*
Ο Γκρέιβς εμφανίστηκε σε περισσότερες από 70 ταινίες, τηλεοπτικές εκπομπές και τηλεοπτικές ταινίες κατά τη διάρκεια της καριέρας του. Συμμετείχε σε έναν βασικό ρόλο στην ταινία του 1953 για τον Β΄ Παγκόσμιο Πόλεμο *Ο καταδότης του θαλάμου 17*. Το 1955, ο Γκρέιβς εντάχθηκε στην τηλεοπτική σειρά *Fury* του NBC, στον ρόλο ενός κτηνοτρόφου και θετού πατέρα μονογονεϊκής οικογένειας.

Από το 1960 έως το 1961, ο Γκρέιβς πρωταγωνίστησε ως Κρίστοφερ Κομπ σε 34 επεισόδια της βρετανοαυστραλιανής τηλεοπτικής σειράς *Whiplash*. Πρωταγωνίστησε επίσης στη βρετανική σειρά ITC *Court Martial*, υποδυόμενος τον δικηγόρο του αμερικανικού στρατού, ταγματάρχη Φρανκ Γουίτακερ (ένας από τους δύο Αμερικανούς πρωταγωνιστές της σειράς), καθώς και γκεστ σταρ ρόλους σε σειρές όπως *Ο Άλμπερτ Χίτσκοκ παρουσιάζει*, *Cimarron City*, *Route 66* και *The Invaders*.

Το 1967, ο Γκρέιβς στρατολογήθηκε από τα Desilu Studios για να αντικαταστήσει τον Στίβεν Χιλ στον πρωταγωνιστικό ρόλο στις *Επικίνδυνες αποστολές*. Ο Γκρέιβς ερμήνευσε τον εμβληματικό χαρακτήρα του Τζιμ Φελπς για τους έξι επόμενους κύκλους της σειράς. Μετά το τέλος της σειράς το 1973, ο Γκρέιβς έπαιξε έναν δεύτερο ρόλο στην ταινία μεγάλου μήκους *Sidecar Racers* στην Αυστραλία που κυκλοφόρησε το 1975. Ο Γκρέιβς έκανε επίσης μια γκεστ εμφάνιση στην εφηβική σαπουνόπερα *Class of 74* στα μέσα του 1974, παίζοντας τον εαυτό του.

Ο Γκρέιβς έπαιξε στη μίνι σειρά του 1983 του ABC *Οι άνεμοι του πολέμου* δίπλα στους Ρόμπερτ Μίτσαμ, Ντέμπορα Γουίντερς και Άλι ΜακΓκρόου. Το 1983, η σειρά έγινε η δεύτερη μίνι σειρά όλων των εποχών με τις περισσότερες προβολές (μετά τις *Ρίζες).* Επανέλαβε τον ρόλο για τη μίνι σειρά του 1988 *Πόλεμος και αναμνήσεις*.

Αφού έπαιξε κυρίως σοβαρούς ρόλους στη δεκαετία του 1970, εμφανίστηκε ως κυβερνήτης Κλάρενς Όβερ στις αρχές της δεκαετίας του 1980 στις κωμωδίες *Μια απίθανη, απίθανη πτήση* και *Το θεότρελο ταξίδι*. *Airplane!*

Το 1988, μια απεργία συγγραφέων του Χόλιγουντ είχε ως αποτέλεσμα την ανάθεση μιας νέας σειράς *Επικίνδυνες αποστολές*. Ο Γκρέιβς ήταν το μόνο μέλος του καστ από την αρχική σειρά που επέστρεψε ως σταθερό μέρος του νέου καστ, επαναλαμβάνοντας τον ρόλο του ως Τζιμ Φελπς, αν και άλλοι ηθοποιοί έκαναν γκεστ εμφανίσεις. Η σειρά γυρίστηκε στην Αυστραλία και ο Γκρέιβς έκανε το τρίτο του επαγγελματικό ταξίδι εκεί. Η νέα έκδοση του *Επικίνδυνες αποστολές* διήρκεσε δύο κύκλος και τελείωσε το 1990.

 Ο Γκρέιβς με τη σύζυγό του Τζόαν Έντρες τον Οκτώβριο του 2009
Κατά τη διάρκεια της δεκαετίας του 1990, ο Γκρέιβς παρουσίασε και αφηγήθηκε τη σειρά ντοκιμαντέρ *Βιογραφίες* στο A&E. Ο ίδιος ο Γκρέιβς έκανε μια παρωδία της δουλειάς του στις *Βιογραφίες* στην ταινία *Οι άνδρες με τα μαύρα 2*, παρουσιάζοντας μια τηλεοπτική εκπομπή. Έπαιξε επίσης τον συνταγματάρχη Τζον Κάμπντεν στην τηλεοπτική σειρά *Στον έβδομο ουρανό*.

Ο Γκρέιβς αρνήθηκε να επαναλάβει τον ρόλο του Τζιμ Φελπς (τον οποίο υποδύθηκε ο Τζον Βόιτ) στην πρώτη κινηματογραφική ταινία του 1996 της σειράς *Επικίνδυνη αποστολή*, αφού αποκαλύφθηκε ο χαρακτήρας ότι ήταν ο κακός της ταινίας. Στην ταινία, ο Φελπς δολοφονεί τρεις συναδέλφους του πράκτορες και σκοτώνεται σε συντριβή ελικοπτέρου στο τέλος, μια απόφαση που απογοήτευσε τον Γκρέιβς και τους συναδέλφους του καστ και αναστάτωσε πολλούς θαυμαστές της τηλεοπτικής σειράς.

Στις 30 Οκτωβρίου 2009, ο Γκρέιβς τιμήθηκε με ένα αστέρι στη Λεωφόρο της Δόξας στο Χόλιγουντ.

Η αεροπορική εταιρεία AirTran Airways παρουσίασε τον Γκρέιβς σε μια σειρά βίντεο στο διαδίκτυο το 2009, στα οποία ο Γκρέιβς εμφανιζόταν με στολή πιλότου παραπέμποντας στο κλασικό *Μια απίθανη, απίθανη πτήση*. Τα βίντεο ήταν μέρος μιας καμπάνιας της AirTran Airways για την προώθηση της ασύρματης πρόσβασης στο διαδίκτυο κατά την πτήση.

Προσωπική ζωή
-------------

 Αποτυπώματα των χεριών του Πίτερ Γκρέιβς μπροστά από το Αμφιθέατρο Hollywood Hills στο θεματικό πάρκο Hollywood Studios της Disney
Ο Γκρέιβς ήταν πιστός μεθοδιστής που καταγόταν από Γερμανούς λουθηρανούς μετανάστες. Ήταν παντρεμένος με την Τζόαν Έντρες Γκρέιβς 60 χρόνια, από το 1950 μέχρι τον θάνατό του.

Στις 6 Μαρτίου 1984, ο Γκρέιβς νοσηλεύτηκε στο νοσοκομείο Tahoe Forest για κάταγμα της γνάθου μεταξύ άλλων τραυματισμών που υπέστη από πτώση σε παγωμένο δρόμο της λίμνης Τάχο. Κατά τη διάρκεια της παραμονής του δέχτηκε 100 ράμματα στο κάτω χείλος του.

Ο Γκρέιβς και η σύζυγός του Τζόαν απέκτησα τρεις κόρες: την Αμάντα, την Κέλι και την Κλόντια.

Ο Γκρέιβς ήταν μέλος του ρεπουμπλικανικού κόμματος.

Ο Γκρέιβς βοήθησε να απαγορευτεί στον δήμο του Λος Άντζελες η χρήση φυσητήρων για τα φύλλα που λειτουργούν με αέριο.

Θάνατος
-------

Αφού επέστρεψε από ένα γεύμα στις 14 Μαρτίου 2010, ο Γκρέιβς κατέρρευσε και πέθανε από έμφραγμα του μυοκαρδίου, τέσσερις ημέρες πριν από τα 84α γενέθλιά του.

Βραβεία
-------

Ο Γκρέιβς βραβεύτηκε με Χρυσή Σφαίρα το 1971 για τον ρόλο του ως Τζιμ Φελπς στη σειρά *Επικίνδυνες αποστολές*. Το 1972, βραβεύτηκε με Golden Plate. Έλαβε επίσης υποψηφιότητες για Βραβείο Έμμυ και Χρυσή Σφαίρα σε άλλους κύκλους της ίδιας σειράς. Ο Γκρέιβς κέρδισε επίσης ένα Βραβείο Έμμυ Ζώνης Υψηλής Τηλεθέασης για ενημερωτική σειρά το 1997 ως παρουσιαστής του *Βιογραφίες*.

Φιλμογραφία
-----------

| Έτος | Πρωτότυπος τίτλος | Τίτλος στα ελληνικά | Ρόλος |
| --- | --- | --- | --- |
| 1942 | *Winning Your Wings* |  | μέλος πληρώματος βομβαρδιστικού |
| 1951 | *Rogue River* |  | Πιτ Ντάντριτζ |
| *Up Front* |  | στρατονόμος |
| *Angels in the Outfield* |  | εκφωνητής ραδιοφώνου |
| *Fort Defiance* |  | Νεντ Τάλον |
| 1952 | *Red Planet Mars* |  | Κρις Κρόνιν |
| 1953 | *Stalag 17* | *Ο καταδότης του θαλάμου 17* | Φρανκ Πράις |
| *War Paint* | *Το απόσπασμα πλησιάζει* | δεκανέας Τόλσον |
| *East of Sumatra* | *Στη ζούγκλα της Σουμάτρας* | καουμπόη |
| *Beneath the 12-Mile Reef* | *Ύφαλος 12 μιλίων* | Άρνολντ Ντιξ |
| 1954 | *Killers from Space* |  | Νταγκ Πολ Μάρτιν |
| *The Yellow Tomahawk* | *Φωτιά και τσεκούρι* | Γουόλτ Σόγιερ |
| *The Raid* | *Ιππόται της κολάσεως* | Φρανκ Ντάιερ |
| *A Man of Many Ideas* |  | Τζον Γουοναμέικερ |
| *Black Tuesday* | *Ένα πιστόλι κάτω από την ηλεκτρική καρέκλα* | Πίτερ Μάνινγκ |
| 1955 | *The Long Gray Line* | *Λεγεώνες ηρώων* | Ρούντολφ Χάινζ |
| *The Man Who Tore Down the Wall* |  | Τζέιμς Γιούινγκ |
| *Robbers' Roost* |  | Χίσμαν |
| *Wichita* | *Μονομαχία χωρίς τέλος* | Μόργκαν Ερπ |
| *The Night of the Hunter* | *Η νύχτα του κυνηγού* | Μπεν Χάρπερ |
| *The Naked Street* | *Ο γυμνός δρόμος* | Τζο Μακφάρλαντ |
| *Fort Yuma* | *Το οχυρό κινδυνεύει* | Μπεν Κίγκαν |
| *The Court-Martial of Billy Mitchell* | *Με καταδίκασαν να σιωπήσω* | Μπομπ Έλιοτ |
| 1956 | *It Conquered the World* |  | δρ Πολ Νέλσον |
| *Hold Back the Night* |  | Λι Κούζενς |
| *Canyon River* | *Το κόκκινο φαράγγι* | Μπομπ Άντριους |
| 1957 | *Bayou* |  | Μάρτιν Ντέιβις |
| *Beginning of the End* | *Αρχή του τέλους* | Εντ Γουένραϊτ |
| *Death in Small Doses* |  | πράκτορας / Τομ Κέιλορ |
| 1958 | *Wolf Larsen* | *Το καράβι φάντασμα* | Βαν Γουέιντεν |
| 1959 | *A Stranger in My Arms* | *Ένας ξένος στην αγκαλιά μου* | Ντόναλντ Άστον Μπίσλεϊ |
| 1961 | *Las Vegas Beat* |  | Μπιλ Μπόλιν |
| 1965 | *A Rage to Live* | *Νυμφομανία* | Τζακ Χόλιστερ |
| 1966 | *Texas Across the River* | *Οι αετοί του Τέξας* | Ρόντνεϊ Στίμπσον |
| 1967 | *Valley of Mystery* | *Η κοιλάδα του μυστηρίου* | Μπεν Μπάρστοου |
| *The Ballad of Josie* | *Η βασίλισσα του Ελ Πάσο* | Τζέισον Μέρεντιθ |
| 1968 | *Sergeant Ryker* | *Λοχίας Ράικερ* | ταγματάρχης Γουίτακερ |
| *Call to Danger* |  | Τζιμ Κίνγκσλεϊ |
| 1969 | *The Five Man Army* | *Οι πέντε προδότες* | Ολλανδός |
| *Mission: Impossible vs. the Mob* | *Επικίνδυνη αποστολή* | Τζιμ Φελπς |
| 1973 | *Call to Danger* |  | Νταγκ Γουόρφιλντ |
| *The President's Plane Is Missing* |  | Μαρκ Τζόουνς |
| 1974 | *Scream of the Wolf* |  | Τζον Γουέδερμπι |
| *The Underground Man* |  | Λου Άρτσερ |
| *Where Have All The People Gone?* |  | Στίβεν Άντερς |
| 1975 | *Sidecar Racers* |  | Κάρσον |
| *Dead Man on the Run* |  | Τζιμ Γκίντιον |
| 1976 | *The Mysterious Monsters* |  | Πίτερ Γκρέιβς |
| 1977 | *SST: Death Flight* | *Κονκόρντ σε επικίνδυνη πτήση* | Πολ Γουάτλι |
| *High Seas Hijack* |  | Έλιοτ Ρόουντς |
| 1978 | *The Gift of the Magi* |  | Χένρι |
| 1979 | *Missile X – Geheimauftrag Neutronenbombe* | *Επιχείρηση: Βόμβα νετρονίου* | Άλεκ Φράνκλιν |
| *Spree* | *Ραντεβού με τη βία* | Καντάρης |
| *The Rebels* |  | Τζορτζ Ουάσινγκτον |
| *Parts: The Clonus Horror* |  | Τζεφ Νάιτ |
| *Death Car on the Freeway* |  | Χόλερ |
| 1980 | *The Memory of Eva Ryker* |  | Μάικ Ρότζερς |
| *Airplane!* | *Μια απίθανη, απίθανη πτήση* | κυβερνήτης Κλάρενς Όβερ |
| 1981 | *300 Miles for Stephanie* |  | Μάκινταϊρ |
| *Best of Friends* |  | Νικ Άνταμς |
| *The Guns and the Fury* |  | Μαρκ Γιάνσερ |
| 1982 | *Savannah Smiles* |  | Χάρλαντ Ντομπς |
| *Airplane II: The Sequel* | *Μια απίθανη πτήση Νο 2: Το θεότρελο ταξίδι* | κυβερνήτης Κλάρενς Όβερ |
| 1984 | *Aces Go Places 3* | *Ο ιπτάμενος κεραυνός* | Τομ Κόλινς |
| 1987 | *Number One with a Bullet* | *Οι πιο σκληροί στην πόλη* | Φέρις |
| *If It's Tuesday, It Still Must Be Belgium* |  | κύριος Γουέινραϊτ |
| 1993 | *Addams Family Values* | *Οικογένεια Άνταμς 2* | τηλεπαρουσιαστής |
| 1999 | *House on Haunted Hill* | *Το σπίτι στο στοιχειωμένο λόφο* | Πίτερ Γκρέιβς |
| 2001 | *These Old Broads* |  | Μπιλ |
| 2002 | *Men in Black II* | *Οι άνδρες με τα μαύρα 2* | Πίτερ Γκρέιβς |
| 2003 | *Looney Tunes: Back in Action* | *Looney Tunes: Επιστροφή στη δράση* | παρουσιαστής |
| 2003 | *With You in Spirit* |  | Χαλ Γουίτμαν |
| 2010 | *Jack's Family Adventure* |  | θείος Τζορτζ Βίκερι |

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 26  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13950759r. Ανακτήθηκε στις 10  Οκτωβρίου 2015.
3. 1 2  (Αγγλικά) *Internet Broadway Database*. 42870. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
6. ↑  Ανακτήθηκε στις 6  Ιουνίου 2021.
7. ↑  «Peter Graves: Biography». *Yahoo! Movies*. Ανακτήθηκε στις 6 Φεβρουαρίου 2008.
8. 1 2  «Peter Graves Biography». *Film Reference*. Ανακτήθηκε στις 6 Φεβρουαρίου 2008.
9. ↑  Arness, James· Jr, James E. Wise (5 Οκτωβρίου 2016). *James Arness: An Autobiography*. McFarland. ISBN 978-0-7864-8738-7.
10. ↑  Bawden, James· Miller, Ron (13 Αυγούστου 2019). *Conversations with Legendary Television Stars: Interviews from the First Fifty Years*. University Press of Kentucky. σελίδες 179–. ISBN 978-0-8131-7766-3.
11. 1 2 3 4  Turner Classic Movies (Peter Graves)
12. 1 2 3 4  «AmericaMovie Biographies *(Peter Graves)*». Αρχειοθετήθηκε από το πρωτότυπο στις 3 Απριλίου 2018. Ανακτήθηκε στις 25 Δεκεμβρίου 2018.
13. ↑  *The Winds of War* at the Turner Classic Movie Database
14. ↑  «Top 15 Miniseries of all Time». *Listverse*. 28 Σεπτεμβρίου 2010. Ανακτήθηκε στις 3 Μαρτίου 2015.
15. 1 2 3  «'Mission: Impossible' actor Peter Graves dead at 83». *CNN*. 15 March 2010.. Ανακτήθηκε στις 2010-03-15.
16. 1 2  «Coming Soon...». *web.archive.org*. 20 Μαΐου 2000. Αρχειοθετήθηκε από το πρωτότυπο στις 20 Μαΐου 2000. Ανακτήθηκε στις 4 Αυγούστου 2023. CS1 maint: Unfit url (link)
17. 1 2  An Interview with Peter Graves, Skip E. Lowe, 1996
18. ↑  Bergan, Ronald. «Peter Graves obituary». *The Guardian*. Ανακτήθηκε στις 3 Μαρτίου 2015.
19. ↑  «Actor Peter Graves was hospitalized Tuesday in intensive care...». UPI. March 6, 1984. .
20. ↑  «Los Angeles Journal; Ban on Leaf Blowers Is Voted, and Noise Ensues...».. Ανακτήθηκε στις 20 July 2023.
21. ↑  My-Thuan Tran (March 15, 2010). «Peter Graves dies at 83; star of TV's 'Mission: Impossible». *Los Angeles Times*.. Ανακτήθηκε στις 2010-03-15.
22. 1 2  Pollak, Michael (March 15, 2010). «Peter Graves, 'Mission: Impossible' Star, Dies at 83». *The New York Times*.. Ανακτήθηκε στις 2010-03-14.
23. ↑  «Golden Plate Awardees of the American Academy of Achievement». *www.achievement.org*. American Academy of Achievement.
24. ↑  «Emmy Awards 1969». *IMDb*. Ανακτήθηκε στις 15 Μαρτίου 2010.
25. ↑  «Mission: Impossible». *Golden Globe awards*. Αρχειοθετήθηκε από το πρωτότυπο στις 7 Μαΐου 2010. Ανακτήθηκε στις 15 Μαρτίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πίτερ Γκρέιβς** |

* Πίτερ Γκρέιβς στην IMDb
* Πίτερ Γκρέιβς στο Internet Broadway Database (Αγγλικά)
* Peter Graves at Turner Classic Movies
* Biography and filmography
* Peter Graves at *The New York Times*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100242294
* LCCN: n80057630
* ISNI: 0000 0003 6846 2271
* GND: 140947221
* SUDOC: 130007889
* BNF: cb13950759r (data)
* MusicBrainz: 08fb585b-baae-492d-8bc4-c21cb900aa73
* NKC: xx0179756
* BNE: XX1295417

 |

 |